
ΑΠΟΣΠΑΣΜΑ                        

Από το πρακτικό της με αριθ. 23ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 280/2026
Στην Λευκάδα σήμερα  στις 17 του μηνός Ιουλίου του έτους  2026,  ημέρα Παρασκευή  και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ αριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και την αρ. 303/30971/2-4-24 εγκ. ΥΠ.ΕΣ. ύστερα από την αριθ. 19005/13.7.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.

                      ΠΑΡΟΝΤΕΣ                                                                     ΑΠΟΝΤΕΣ
	1
	Βεργίνης Ξενοφών (Δήμαρχος, Πρόεδρος Δ.Ε.)
	1
	

	2
	Κωνσταντινίδη Σεβαστή
	2
	

	3
	Αρματάς Γεράσιμος
	3
	

	4
	Μαργέλη Μαρία 
	4
	

	5
	Σέρβος Κων/νος 
	5
	

	6
	Σκληρός Φίλιππος 
	6
	

	7
	Λύγδας Σπυρίδων
	7
	


Τα πρακτικά τηρήθηκαν από τον αναπληρωτή υπεύθυνο γραμματειακής υποστήριξης της Δημοτικής Επιτροπής, Νικόλαο Γληγόρη, υπάλληλο  του  Δήμου Λευκάδας.

Ο κ. Σέρβος Κων/νος, αποχώρησε πριν την συζήτηση του 3ου θέματος της Η.Δ.
Ο κ. Λύγδας Σπυρίδων, αποχώρησε πριν την συζήτηση του 6ου θέματος της Η.Δ., επανήλθε πριν τη συζήτηση του 13ου θέματος της Η.Δ. και αποχώρησε οριστικά πριν τη συζήτηση του 14ου θέματος της Η.Δ.
Τέθηκαν για συζήτηση τρία (3) θέματα Εκτός Ημερήσιας Διάταξης τα οποία τα μέλη της Επιτροπής ομόφωνα ψήφισαν να συζητηθούν .

ΘΕΜΑ 3ο :  Απόφαση Δ.Ε. για παροχή πληρεξουσιότητας, για άσκηση αγωγής διόρθωσης κτηματολογικών εγγραφών αναφορικά με την ορθή απεικόνιση των ορίων του κοιμητηρίου της πόλεως Λευκάδας.
Εισηγήτρια: Μαυρέττα Καρύδη δικηγόρος Δήμου Λευκάδας
Στην συνέχεια η κα. Καρύδη ως εισηγήτρια πήρε τον λόγο και έθεσε υπόψη των μελών της Επιτροπής, τα εξής:

Με το υπ’ αριθμ. πρωτ. 35255/25/φ/5.29.7 έγγραφο της Διεύθυνσης Πολεοδομίας του Δήμου μας, διαβιβάστηκε το από 09.12.2025 τοπογραφικό διάγραμμα γεωμετρικών μεταβολών του πολιτικού μηχανικού Σπυρίδωνος Αργύρη, από το οποίο προκύπτει ότι η έκταση και τα όρια του κοιμητηρίου της πόλεως Λευκάδας στο κτηματολόγιο έχουν αποτυπωθεί εσφαλμένα καθώς το ακίνητο με ΚΑΕΚ 340263804010/0/0 εμφαίνεται ως έχον έκταση 17.1752,00 τ.μ., ενώ στην πραγματικότητα κατόπιν νεότερης και ακριβέστερης καταμέτρησης  από τον πολιτικό μηχανικό Σπυρίδωνα Αργύρη προκύπτει να έχει σημαντικά μεγαλύτερη έκταση, ήτοι συνολικά 20.497,862 τ.μ.

Συνεπώς υφίσταται και έννομο συμφέρον αναγνώρισης της κυριότητάς του Δήμου, ένεκα της αμφισβήτησης που εν τοις πράγμασι προκύπτει από την εσφαλμένη κτηματολογική εγγραφή. Για την τεκμηρίωση του ακριβούς εμβαδού, έλαβε χώρα εμβαδομέτρηση, ενώ λήφθηκαν στοιχεία από την απαλλοτρίωση, από το αρχείο του δημοτικού έργου επέκτασης του κοιμητηρίου, την κατασκευή του οστεοφυλακίου κ.α. 

Κατ’ αρ. 6§2 ν. 2664/1998, είναι επιβεβλημένη η έγερση αγωγής για τη διόρθωση εσφαλμένων κτηματολογικών εγγραφών. 

Περαιτέρω, σύμφωνα με το αρ. 72§1 περ. ι’ ν. 3852/2010, η δημοτική επιτροπή αποφασίζει, μεταξύ άλλων, «για την άσκηση ή μη όλων των ένδικων βοηθημάτων». 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαι στην Δ.Ε. την χορήγηση εντολής στο δικηγόρο  Λευκάδας Δημήτριο Ν. Μασούρα (Α.Μ. 85), να εγείρει αγωγή διόρθωσης κτηματολογικών εγγραφών αναφορικά με τα γεωτεμάχιο που αναφέρεται στο υπ’ αριθμ. πρωτ. 35255/25/φ/5.29.7 έγγραφο της Διεύθυνσης Πολεοδομίας του Δήμου μας, το οποίο φέρει ΚΑΕΚ 340263804010/0/0 και όπως αυτό  περιγράφεται στο ως άνω από 09.12.2025 διάγραμμα του Πολ. Μηχανικού Σπυρίδωνος Αργύρη.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  του άρθρου 75 του Ν.3852/2010, όπως αντικαταστάθηκε από το  άρθρο 77 του  Ν. 4555/18.

· τις δ/ξεις των άρθρων 8, 9 & 26 του Ν. 5056/2023.
· τις δ/ξεις του άρθρου 55 του Ν.5083/2024.
· την υπ΄αριθ. 1328/110575/2023/23-12-2023 εγκ. Υπ. Εσωτερικών.
· την υπ΄αριθ. 303/30971/2-4-24 εγκ. Υπ. Εσωτερικών.
ΑΠΟΦΑΣΙΖΕΙ ΟΜΟΦΩΝΑ

Την χορήγηση  εντολής στο δικηγόρο  Λευκάδας Δημήτριο Ν. Μασούρα (Α.Μ. 85), να εγείρει αγωγή διόρθωσης κτηματολογικών εγγραφών αναφορικά με τα γεωτεμάχιο που αναφέρεται στο υπ’ αριθμ. πρωτ. 35255/25/φ/5.29.7 έγγραφο της Διεύθυνσης Πολεοδομίας του Δήμου μας, το οποίο φέρει ΚΑΕΚ 340263804010/0/0 και όπως αυτό  περιγράφεται στο ως άνω από 09.12.2025 διάγραμμα του Πολ. Μηχανικού Σπυρίδωνος Αργύρη.

          
Η απόφαση αυτή πήρε αύξοντα αριθμό: 280/2026.     
     Ο Πρόεδρος 

                          

 Τα Μέλη

    
       Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ

